Lupakan Sebentar Baby Yoda, Baby Sonic Meluncur Laju Dalam Trailer Terbaru Sonic The Hedgehog
Paramount Pictures telah melancarkan trailer Sonic the Hedgehog untuk pasaran Jepun yang memaparkan ‘Baby Sonic’ meluncur baju didalam filem. Anda boleh saksikan trailer tersebut dipemain  video dibawah. Ditulis oleh Patrick Casey, Josh Miller dan Oren Uziel, Sonic The Hedgehog mengisahkan tentang Tom Wachowski, seorang anggota polis dari bandar kecil Green Hills dan membuat keputusan untuk membantu Sonic melarikan diri dari pihak kerajaan.  Jeff Fowler bertindak selaku pengarah untuk filem ini manakala Tim Miller sebagai penerbit eksekutif. Sonic The Hedgehog dibintangi oleh Jim Carrey yang akan membawakan watak kepada musuh Sonic iaitu Doctor Robotnik/Eggman, James Marsden sebagai Tom Wachowski, anggota polis yang bekerjasama dengan Sonic untuk menumpaskan Doctor Robotnik. Pelakon lain adalah Adam Pally, Tika Sumpter, Natasha Rothwell, Neal McDonough dan  Ben Schwartz, suara untuk karakter Sonic. Filem ini akan menemui penonton pada 14 Februari tahun hadapan.